**Referat af bestyrelsesmødet mandag den 28. februar 2024 kl. 1730 hos Allan**

Til stede var den samlede bestyrelse, Ninna Lars, Anita, Henrik og Allan

1. Godkendelse af dagsordenen

*Godkendt*

1. Godkendelse af referat

*Godkendt*

1. Opsætning af nye røgalarmer

*Det blev vedtaget at opsætte røgalarmer på alle trapper på hver etage. Lars vil bestille arbejdet udført. Vi tegner ikke serviceaftale for alarmerne.*

1. Nyt linoleumsgulv i nr. 83

*Tre Bjørne går i gang med at lægge gråt linoleum på trappen i nr. 83 den 2. april. Arbejdet kan tage tre-fire uger.*

1. Maling af facade op til 1. sal

*Vi er ved at indhente et yderligere tilbud. Allan skal rykke for det.*

1. Tinglysning af nye vedtægter

*Firmaet Min Tinglysning har foreslået at alle ejere underskriver for at få tinglyst vores vedtægter. Det er næppe en farbar vej, da vi må regne med at enkelte altid vil undslå sig. Allan prøver i stedet at dokumentere at vedtagelsen er i overensstemmelse med vore vedtægter.*

1. Udskiftning af ejendommens vandrør

*Allan skal spørge Jeppson om vi har fornødne og korrekt placerede ventiler til delvise nedlukninger af centralvarmen og om vi kan reparere de steder hvor isoleringen af rørene er skadet.*

1. Tagrende utæt over opgang 1 B

*Vi afventer at Michel vil komme med en lift og foretage besigtigelse/reparationer.*

1. Tømrerarbejder på ejendommen: rep. af vinduer hos Martin, rep. af gadedør i nr. 83, rep. af døre til lejlighederne i nr. 83 og nr. 1 A

*Allan aftaler med Oliver at udføre arbejdet.*

1. Eventuelt
   1. *Vi afholder generalforsamling den 24. april kl. 1930.*
   2. *Det kunne være formålstjenligt for færden i bygningen at der bliver ryddet op i gangarealerne.*
   3. *Ninna har sørget for rengøring af trapper i den periode hvor Mads har været forhindret. Hun får betaling herfor.*
   4. *Allan ser på regulering af Mads´ løn.*